Porsche 991

Porsche 991 je v poradí siedma generácia športového automobilu Porsche 911. Nová generácia bola prvýkrát oficiálne predstavená 15. septembra 2011 a jej sériová produkcia pre modely Carrera začala v roku 2012. V apríli a máji 2013 boli predstavené verzie GT3, Turbo a Turbo S.
Modely a špecifikácia.
Oproti predchodcovi má nová generácia odľahčenú karosériu s kompozitných materiálov, hliníka a ocele, vylepšený systém pohonu oboch náprav "Porsche Traction Management (PTM)" a taktiež vynovenú dvoj-spojkovú poloautomatickú prevodovku PDK. Podvozok využíva „Porsche Active Suspension Management (PASM)“, teda elektronické nastavenie odpruženia a nový stabilizačný systém „Porsche Dynamic Chassis Control (PDCC)“. Hlavnou zmenou oproti predchodcom je nový elektor-mechanický posilňovač riadenie, ktorý vyvolal vlnu kritiky, keďže neponúka takú spätnú väzbu ako "staré" hydraulické posilňovače. Na druhej strane však menej využíva olejové čerpadlo, takže znižuje spotrebu a sám sa podľa potreby nastavuje. 
V súčasnosti sa predáva v týchto verziách:
Carrera.
Model Carrera využívajú šesťvalce typu boxer s objemom 3.4 litra (350 PS, 257 kW) pre verzie Carrera, Carrera 4, Carrera Cabriolet, Carrera 4 Cabriolet a 3.8 litra (400 PS, 294 kW) pre verzie Carrera S, Carrera 4S, Carrera S Cabriolet, Carrera 4S Cabriolet. To znamená nárast oproti modelom predošlej generácie 997 o 5 respektíve 15 koní pri verzií S. Na výber je manuálna 7 rýchlostná prevodovka alebo 7 rýchlostná prevodovka PDK a pohon zadnej nápravy alebo oboch náprav. Súčiniteľ aerodynamického odporu je pri základnej verzií 0,29 Cd pri kabrioletoch 0,31 Cd s otvorenou strechou. Všetky modely z rady Carrera využívajú aktívnu aerodynamiku v podobe elektronicky ovládanej zadnej klapky, ktorá okrem úlohy zvýšiť prítlak a stabilitu pomáha pri brzdení a chladení motora. 
Turbo.
Rad Turbo využíva dvojicou turbodúchadiel preplňované 3.8-litrové agregáty pre model Turbo s výkonom 520 PS (383 kW) a pre Turbo S s výkonom 560 PS (412 kW). Čo znamená v porovnaní s predošlou generáciou Porsche 997 nárast o 20 respektíve 30 koní pri verzií S. Nové turbodúchadlá majú upravenú variabilnú geometriu, čo umožňuje zlepšiť priebeh krivky krútiaceho momentu a minimalizovať „turbo dieru“.
Pre modely Turbo a Turbo S je k dispozícií len dvoj-spojková poloautomatická prevodovka PDK (PorscheDoppelkupplung) a dodáva sa len s vylepšeným pohonom oboch náprav. Novinkou je aj natáčanie zadných kolies. Kolesá ale nie sú natáčané konvenčným spôsobom, teda riadiacou tyčou, ale dvomi od seba oddelenými elektro-mechanickými ovládačmi, ktoré vedia natočiť kolesá až o 2,8 stupňa. Uhol natočenia je nastavovaný v závislosti od rýchlosti jazdy. Pri pomalej jazde, do /h, sú zadné kolesá natáčané na maximum, takže Turbo je veľmi agilné v zákrutách. Natočenie zadných kolies dokáže vytvoriť rozdiel v ovládaní auta, ako keby bol rázvor náprav kratší o 25 centimetrov. Pri rýchlostiach nad /h systém natáča zadné kolesá paralelne s prednými. Toto zasa virtuálne dokáže predĺžiť rázvor kolies o 49 centimetrov, čo zlepšuje stabilitu auta vo vyšších rýchlostiach. 
Okrem motora a pohonu sa verzie Turbo od verzií Carrera líšia vzhľadom. Pribudli nové koncovky výfuku, pevné zadné krídlo s možnosťou ešte väčšieho vysunutia a niekoľko menších detailov. Verzie Turbo sú o niečo nižšie, širšie a dlhšie. Koeficient aerodynamického odporu narástol z 0,29 Cd pri verzií Carrera na 0,31 Cd. Model Turbo prvýkrát Porsche predstavilo online, začiatkom mája 2013 a fyzicky bude predstavené až na septembrovom autosalóne vo Frankfurte 2013. Porsche 991 Turbo urobilo takmer dlhý okruh Nordschleife (Nürburgring) s časom 7:29, verzia Turbo S dokonca za 7:26, čo je tesne za Ferrari Enzo.
GT3.
Nová generácia Porsche 911 GT3, dostala vysokootáčkový motor, natáčanie zadných kolies rovnako ako u modelov Turbo a Turbo S a rýchlu sedemstupňovú dvoj-spojkovú prevodovku PDK, tá radí za menej než jednu desatinu sekundy. Klasický manuál už pri tejto generácií nie je dostupný. Oproti štandardnej verzií Carrera, má GT3 o menšiu svetlú výšku, je o čosi širšia a dlhšia, má taktiež väčší rázvor osí náprav. Vylepšená aerodynamika o mohutné zadné krídlo a zväčšený predný spojler spolu s predĺženým rázvorom a širšími pneumatikami zlepšujú stabilitu. Zvýšenie prítlaku malo vplyv na aerodynamiku, preto sa koeficient aerodynamického odporu zvýšili z pôvodný 0,29 Cd na 0,33 Cd.
50th Anniversary Edition.
Model vznikol ako limitovaná edícia pri 50. výročí Porsche 911. 50th Anniversary Edition, celým názvom 50 Years Edition Porsche 911 je odvodené od modelu Porsche 991 Carrera S. Oproti Carrera S nemá auto po technickej stránke nič nové. Na rozdiel od základnej verzie má však zadnú časť širšiu o ako u modelu Carrera 4. Auta budú vyrábané v dvoch špeciálnych sivých farách (dark graphite grey a light geyser grey). Na karosérii pribudli aj pochrómované pásiky na mriežke motora, iná štruktúra mriežky pre vstup vzduchu vpredu a pásik medzi zadnými svetlami a 5-lúčové dvojfarebné disky kolies inšpirované klasickými diskami Fuchs, aké mala 911-tka v 60. rokoch 20. storočia. Vyrobených bude presne 1963, pretože toto číslo symbolizuje rok v ktorom bolo Porsche 911 prvý raz predstavené.